ইনিয়াকি পেনিয়া
ইগ্নাসিও "ইনিয়াকি" পেনিয়া সোতোরেস (জন্ম: ২ মার্চ ১৯৯৯) একজন স্পেনীয় পেশাদার ফুটবলার যিনি বার্সেলোনার হয়ে গোলরক্ষক হিসেবে খেলেন পেনিয়ার ফুটবলার জীবনের হাতেখড়ি হয় স্থানীয় ক্লাব আলিকান্তে-এ। পরবর্তীতে তিনি পর্যায়ক্রমে ভিয়ারিয়াল ও বার্সেলোনার যুব প্রকল্পে যুক্ত ছিলেন। ২০১৮ সালে তিনি বার্সেলোনা আতলেতিক এর মাধ্যমে পেশাদার ফুটবলার জীবন শুরু করেন। ২০১৮ সাল থেকেই তিনি বার্সেলোনার মূল দলের স্কোয়াডে বিভিন্ন সময়ে ডাক পেয়েছেন। ২০২১-২২ মৌসুমের দ্বিতীয়ার্ধে তিনি তুরস্কের ক্লাব গালাতাসারায়-এ ধারে খেলেন। ২০২২-২৩ মৌসুমে তিনি দ্বিতীয় গোলরক্ষক হিসেবে বার্সেলোনা দলে যুক্ত হন। পেনিয়া স্পেনের বয়সভিত্তিক অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯ এবং অনূর্ধ্ব-২১ দলে খেলেছেন।